องค์การบริหารส่วนตำบลอีเซ ได้ดำเนินการรับฟังความคิดเห็นและข้อเสนอเพื่อการพัฒนาท้องถิ่นของประชาชน สำหรับทบทวนแผนพัฒนาท้องถิ่น (พ.ศ.2566 – 2570) ขององค์การบริหารส่วนตำบลอีเซ ประจำปี พ.ศ. 2566 เพื่อจัดทำหรือทบทวน การเพิ่มเติม การเปลี่ยนแปลง และแก้ไขแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม รวมถึงการดำเนินการจัดทำแผนและประสานแผนพัฒนาในระดับพื้นที่ ตามระเบียบกระทรวงมหาดไทยว่าด้วยการจัดทำแผนและประสานแผนพัฒนาในระดับพื้นที่อำเภอและตำบล พ.ศ. 2562 ซึ่งคณะกรรมการสนับสนุนการจัดทำแผนพัฒนาท้องถิ่นองค์การบริหารส่วนตำบลอีเซ ได้ดำเนินการรับฟังความคิดเห็นและข้อเสนอเพื่อการพัฒนาท้องถิ่นจากประชาคมท้องถิ่นระดับหมู่บ้าน และระดับตำบล ระหว่างวันที่ 20 มีนาคม 2566 ถึงวันที่ 7 เมษายน ๒๕66 ไปแล้วนั้น

 คณะกรรมการสนับสนุนการจัดทำแผนพัฒนาท้องถิ่นองค์การบริหารส่วนตำบลอีเซ จึงขอรายงานผลการดำเนินการรับฟังความคิดเห็นและข้อเสนอเพื่อการพัฒนาท้องถิ่นของประชาชน สำหรับทบทวนแผนพัฒนาท้องถิ่น (พ.ศ.2566 – 2570) ขององค์การบริหารส่วนตำบลอีเซ ดังนี้ **ประเด็นปัญหาความต้อง จากการมีส่วนร่วมของประชาชน** - ถนนยังเป็นหลุมเป็นบ่อ และยังมีความต้องการขยายเขตถนนชุมชน - เกิดน้ำท่วมขังตามถนนในชุมชน เช่น เส้นแสง-เสียว, เส้นบ้านอีเซ, บ้านหนองจมะ เป็นต้น - มีความต้องการการขยายเขตไฟฟ้าแรงต่ำในชุมชน และเพื่อการเกษตร เพิ่มไฟส่องสว่างในชุมชน - ปัญหาการขับขี่จักรยานยนต์เสียงดังในชุมชน - การทิ้งขยะในพื้นที่สาธารณะในพื้นที่ตำบลอีเซ - ขยายเขตและปรับปรุงระบบประปาหมู่บ้าน ขยายเขตท่อส่งน้ำ - ขยายเขตวางท่อส่งน้ำ - น้ำในลำน้ำห้วยทับทันไหลเข้าท่วมพื้นที่ทำการเกษตรการทำบล็อกคอนเวิร์ท - ส่งเสริมการประกอบอาชีพ เช่น เลี้ยงไก่ไข่ วัว เลี้ยงปลา กบ เป็นต้น - ไถ่กลบตอซังข้าว - ติดตั้งกล้องวงจรปิดตามจุดเสี่ยงในชุมชน - กลุ่มฝึกอาชีพสู่ชุมชน เช่น การทอผ้า การย้อมผ้า การเลี้ยง วัว แพะ เป็นต้น - การถมที่ดินในชุมชน - ปัญหาการลักลอบทำไร่นา ทำสวน บริเวณพื้นที่ป่าโนนใหญ่พื้นที่บ้านน้อยดงเมือง

 **สรุปข้อมูลของผู้มีส่วนร่วม** มีประชาชนที่เข้าร่วมประชาคม ระดับหมู่บ้าน 12 หมู่บ้าน และประชาคมระดับตำบล รวมทั้งสิ้น 360 คน ประกอบด้วย คณะกรรมการสนับสนุนการจัดทำแผนพัฒนาท้องถิ่น กำนันตำบลอีเซ / ผู้ใหญ่บ้านทุกหมู่บ้าน สมาชิกสภาท้องถิ่นทุกหมู่ และประชาชนตำบลอีเซ

 **ผลจากการมีส่วนร่วม** การรับฟังปัญหาและความต้องการของประชาชนทั้ง 12 หมู่บ้าน ตามโครงการจัดประชุมประชาคมเพื่อรับฟังปัญหาและความต้องการของประชาชนตำบลอีเซ (ฝึกปฏิบัติการจัดทำแผนชุมชน และแผนพัฒนาท้องถิ่น (พ.ศ.2566-2570)) องค์การบริหารส่วนตำบลอีเซ อำเภอโพธ์ศรีสุวรรณ จังหวัดศรีสะเกษ ประจำปี พ.ศ. 2566 ได้ข้อเสนอกิจกรรมและโครงการที่จะแก้ไขปัญหาความต้องการของประชาชนตำบลอีเซ โดยมีรายละเอียดตามประกาศองค์การบริหารส่วนตำบลอีเซ เรื่อง แจ้งผลการรับฟังความคิดเห็นและข้อเสนอเพื่อการพัฒนาท้องถิ่นของประชาชน สำหรับทบทวนแผนพัฒนาท้องถิ่น (พ.ศ.2566 – 2570) ขององค์การบริหารส่วนตำบลอีเซที่แนบท้ายบันทึกนี้

 **การนำผลจากการมีส่วนร่วมไปปรับปรุงพัฒนาการดำเนินงาน** เพื่อให้ปัญหาและความต้องการของประชาชน ที่ได้รับจากการประชาคมท้องถิ่นบรรลุวัตถุประสงค์ เป็นกรอบและแนวทางในการจัดทำงบประมาณรายจ่ายประจำปี ได้นำข้อเสนอกิจกรรมและโครงการที่จะแก้ไขปัญหาความต้องการของประชาชนตำบลอีเซบรรจุแผนพัฒนาท้องถิ่น (พ.ศ. 2566 – 2570) ขององค์การบบริหารส่วนตำบลอีเซ และประกาศแจ้งผลการรับฟังความคิดเห็นและข้อเสนอเพื่อการพัฒนาท้องถิ่นของประชาชน สำหรับทบทวนแผนพัฒนาท้องถิ่น (พ.ศ.2566 – 2570) ขององค์การบริหารส่วนตำบลอีเซต่อไป